Il-President Amerikan Donald Trump ikkanċella il-Konvenzjoni tal-Partit Republikan li kella ssir fi Florida minħabba l-Coronavirus. Trump qal li mhuwiex il-ħin opportun sabiex tittela l-konvenzjon. Żied li se jkun qed jagħmel id-diskors tiegħu fuq pjattaforma oħra. Trump kien mexxa l-konvenzjoni għal Florida wara li l-istat ta' North Carolina introduċa miżuri stretti ta' distanza soċjali. F'konferenza tal-aħbarijiet fil-White House Trump qal d-deċiżjoni ħadha minħabba tħassib dwar is-sigurtà. Qal li ħass li ma jkunx ġust li jpoġġi eluf ta'parteċipanti f'periklu. F'reazzjoni, il-Partit tad-Demokratiċi kkritika lil Trump u l-Partit tar-Repubblikani għan-nuqqas ta' viżjoni tagħhom. Dan hekk kif f'Awwissu d-Demokratiċi se jkunu qed itellgħu konvenzjoni virtwali, li fiha Joe Biden mistenni formalment jaċċetta n-nominazzjoni tal-partit għall-elezzjoni Presidenzjali ta' Novembru li ġej.